Aangesien besinning oor 'n samelewingsfilosofie bepalend vir 'n mens se visie op die staat is, is hierdie biliografie nie alleen beperk tot publikasies wat net oor suiwer politieke aangeleenthede handel nie.
Soos reeds aan die begin vermeld en gemotiveer (vgl. 1.4), word die werke nie alfabeties volgens outeurs nie, maar kronologies volgens publikasiedatums weergegee. Verder is ook reeds verduidelik waarom die verskillende IRS-reekse in afsonderlike bibliografieë vervat word. In die laaste bibliografie (F) word enkele werke alfabeties bygevoeg wat nie deur die IRS self gepubliseer is nie, maar 'n duidelike invloed op sommige van die IRS-geskrifte gehad het.